फिल्म की कमजोर कड़ी इसकी कहानी, डायरेक्शन और स्क्रीनप्ले है. बहुत ही उबड़-खाबड़ कहानी है. कोई भी किरदार आपको प्रभावित नहीं कर पाता है. मुद्दा अच्छा था, लेकिन एक अच्छी फिल्म बनते बनते रह गई. पूरी फिल्म में हर दसवें मिनट पर एक गाना आ जाता है, जो इसकी कहानी को और गड़बड़ करता है. जैसे-जैसे कहानी आगे बढ़ती है, दर्शक के तौर पर आपके जहन में ये बात चलने लगती है की आखिरकार ये फिल्म ख़त्म कब होगी. किरदारों का चयन भी काफी ढीला था. लग रहा था पूरी फिल्म का जिम्मा सिर्फ शरमन के कन्धों पर है, जितना पैसा अलग-अलग तरह के गानों में लगाया गया. उसे अच्छे एक्टर्स की तलाश में लगाया जाता तो फिल्म और बेहतर दिखाई देती. यहां तक की सीनियर एक्टर्स जैसे अखिलेन्द्र मिश्रा, गोविंद नामदेव भी अपनी क्षमता से काफी कमजोर अभिनय करते हुए दिखाई दे रहे थे. बहुत ही निराश करती है ये फिल्म.